 Kulanka la sheegay inuu dhexmaray madaxweyne Rayaale iyo xubnaha xukuumaddiisa ee reer Awdal, ayaa ka dambeeyey, kadib markii salaadiinta ugu miisaanka culus Gobolka Awdal oo shir-jaraaid dabayaaqadii bishii December ee sannadkii 2009 ku qabtay magaalada Boorama ay ku caddeeyeen in amar ka soo baxay madaxtooyada Somaliland lagaga horjoogsaday inay booqasho ku tagaan jasiiradda Sacaadadiin oo ay sheegeen in xukuumaddu ka iibisay ganacsade reer Jabuuti ah, iyadoo xukuumadduna salaadiinta ku eedaysay in mucaaridku u adeegsaday iska horkeenka beelaha walaalaha ah ee ku wada nool deegaankaas. 